text: Vladimir 2. Monomakh
  
  publiceret: 2020-05-07 19:15:58+02:00
  Vladimir 2. Monomakh, 1053-1125, storfyrste af Kyjiv fra 1113. Vladimir var allerede Kyjivrigets mægtigste fyrste, inden han som slægtsældste blev storfyrste i 1113. Ved Svend 2. Estridsens formidling ægtede han ca. 1074 Harald Godwinsons datter og blev oldefar til Valdemar 1. den Store, som opkaldtes efter ham. Han forfattede et berømt testamente med moralske anvisninger til sine sønner.